สัญญาณต่างชาติขนเงินเข้าไทย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — ธปท.เผยนักลงทุนต่างประเทศเริ่มหวนคืนไทย ขนเงินกลับมาลงทุนแล้วกว่า 3,000 ล้านบาท 
น.ส.วงษ์วธู โพธิรัชต์ ผู้อำนวยการอาวุโส ฝ่ายตลาดการเงินและบริหารเงินสำรอง ธนาคารแห่งประเทศไทย (ธปท.) เปิดเผยว่า ขณะนี้นักลงทุนจากต่างประเทศได้เริ่มนำเงินกลับเข้ามาลงทุนในตลาดหุ้นไทยแล้วประมาณ 100 ล้านเหรียญสหรัฐ หรือประมาณ 2,0003,000 ล้านบาท หลังจากช่วง 5 เดือนแรก (ม.ค.พ.ค.) ของปีนี้ ได้มีเงินทุนไหลออกจากตลาดหุ้นไทย เพราะปัญหาสถานการณ์การเมืองวุ่นวายในช่วงเดือน เม.ย.พ.ค.ที่ผ่านมา แล้วประมาณ 23 หมื่นล้านบาท 
ทั้งนี้ ภาวะเงินทุนที่ไหลกลับเข้ามาในไทยยังชี้ชัดไม่ได้ว่า เป็นเพราะนักลงทุนต่างชาติมีความมั่นใจต่อภาวะเศรษฐกิจโลกหรือเศรษฐกิจไทยไปในทิศทางใด เนื่องจากแม้แนวโน้มการฟื้นตัวจะดีขึ้น แต่ก็ยังมีปัญหาในหลายจุดของหลายภาคธุรกิจ เช่น กรณีปัญหาในยุโรปที่ดูเหมืนจะดีขึ้น ภาคธุรกิจในหลายประเทศสามารถระดมทุนผ่านการออกพันธบัตร (บอนด์) ได้รับการตอบรับที่ดี 
อย่างไรก็ตาม ยังมีข่าวร้ายเข้ามาในตลาดอย่างต่อเนื่อง เช่น กรณีที่กองทุนการเงินระหว่างประเทศ (ไอเอ็มเอฟ) ได้ชะลอการให้เบิกถอนเงิน การที่ตัวเลขการจ้างงานในสหรัฐออกมาต่ำกว่าที่คาดการณ์ไว้ ส่งผลให้นักลงทุนต่างชาติยังคงขาดความมั่นใจในทิศทางการนำเงินไปลงทุนต่อได้ 
“ปัจจัยเหล่านี้มีผลให้นักลงทุนเลี่ยงการลงทุนในเงินเหรียญสหรัฐไว้ก่อน ภาวะดังกล่าวจึงมีผลให้ค่าเงินยุโรป ค่าเงินในสกุลภูมิภาค รวมทั้งเงินบาทปรับตัวแข็งค่าขึ้นมาบ้าง และปรับตัวแข็งขึ้นมากกว่าสกุลเงินของประเทศเพื่อนบ้านบ้าง แต่ก็ไม่ถึงกับผันผวนมาก เพราะมีค่าความผันผวนต่ำเพียง 23% ต่างสกุลอื่นในต่างประเทศที่มีค่าความผันผวนสูง 26% บวกกับแรงซื้อขายที่ค่อนข้างสมดุล ทำให้เงินบาทค่อนข้างนิ่ง” น.ส.วงษ์วธู กล่าว
น.ส.วงษ์วธู กล่าวว่า สำหรับอัตราแลกเปลี่ยนค่าเงินบาทในปัจจุบันยังคงอยู่ในระดับแข่งขันกับตลาดได้และมีเสถียรภาพ แต่ก็ยอมรับว่าการปรับขึ้นอัตราดอกเบี้ยนโยบายตามมติของคณะกรรมการนโยบายการเงิน (กนง.) ขึ้นอีก 0.25% จาก 1.2% เป็น 1.5% นั้น ได้มีผลให้ค่าเงินบาทแข็งค่าขึ้นบ้าง แต่ก็ไม่ได้ผลมากนัก เนื่องจากตลาดได้คาดการณ์ไว้ล่วงหน้าและรับข่าวทิศทางอัตราดอกเบี้ยขาขึ้นไปก่อนหน้านี้แล้ว
สำหรับตลาดอัตราแลกเปลี่ยนเงินบาท เมื่อวันที่ 19 ก.ค. เคลื่อนไหวอยู่ที่ระดับ 32.2832.29 บาทต่อเหรียญสหรัฐ ปรับตัวแข็งค่าขึ้นเล็กน้อย หลังเงินทุนไหลเข้าและอีกส่วนคือการปรับดอกเบี้ยนโยบายขึ้นอีก 0.25%